Barrett Martineau

Barrett Martineau (født 4. september 1991 i CalgaryBarrett Martineaus offisielle nettsted  (besøkt 21. juli 2016)) er en canadisk skeletonkjører og tidligere kombinertløper.

Han begynte med kombinert som sjuåring, og deltok blant annet på et talentlag ledet av hopptreneren Jindřich Mayer, som kom til å bety mye for ham.CBC / The Canadian Press: Barrett Martineau makes transition from skis to skeleton (24. november 2015, besøkt 21. juli 2016) Martineau konkurrerte i kontinentalcupen (tidligere kalt B-verdenscupen), men oppnådde bare svake resultater. Hans eneste to renn i verdenscupen var i Whistler 16. og 17. januar 2009, men i begge rennene ble han diskvalifisert på grunn av feil på utstyret i hopprennet. Han deltok i junior-VM i 2007, 2008, 2009 og 2010. I Tarvisio i 2007 ble det 58.-plass i Gundersen HS100 / 10 km og 63.-plass i sprint HS100 / 5 km. Zakopane 2008: 58.-plass i Gundersen HS94 / 10 km, 60.-plass i sprint HS94 / 5 km. Štrbské Pleso 2009: 55 i Gundersen HS100 / 5 km, 53 i Gundersen HS100 / 10 km, 13 i lagkonkurranse HS100 / 4 x 5 km. Hinterzarten 2010: 46 i Gundersen HS106 / 5 km, 45 i Gundersen HS106 / 10 km.FIS: Resultater kombinert (besøkt 21. juli 2016) Martineau la opp som kombinertløper etter OL i Vancouver i 2010, der han var prøvehopper. Han begynte i stedet som hopptrener, og var blant annet en av trenerne for Canadas kvinnelige skihoppere fram til 2014.

Selv om han hadde sluttet som aktiv utøver, fortsatte han å trene, og han fant raskt ut at han ville satse på en annen idrett. Valget falt på skeleton.Calgary Herald: Calgarian makes swift transition from ski jumping to skeleton (31. mars 2016, oppdatert 2. april 2016, besøkt 21. juli 2016) I sin nye idrett oppnådde han raskt resultater. Han tok bronsemedalje i junior-VM i Igls i 2012 og ble nummer 7 i Winterberg i 2014. Sesongen 2012/13 vant han Nord-Amerika-cupen sammenlagt. I desember 2014 debuterte han i verdenscupen i skeleton. Han ble nummer 17 sammenlagt i verdenscupen 2014/15 og nummer 9 i 2015/16, med 8.-plass som beste resultat i enkeltkonkurranse, i Park City 16. januar 2016 og i Whistler 23. januar 2016. Han deltok i VM i 2015 og 2016. I Winterberg i 2015 tok han 20.-plass, i Igls i 2016 ble det 19.-plass i skeleton og 8.-plass i lagkonkurranse skeleton / bobsleigh.IBSF: Resultater  (besøkt 21. juli 2016)

 Referanser 

 Eksterne lenker 


Kategori:Canadiske skeletonkjørere
Kategori:Canadiske kombinertløpere
Kategori:Deltakere for Canada under Vinter-OL 2018
Kategori:Skeletonkjørere under Vinter-OL 2018
Kategori:Personer fra Calgary